钦定古今图书集成/明伦汇编/闺媛典/第323卷 > 皇清五十六 > 李钦妻翟氏
## 钦定古今图书集成/明伦汇编/闺媛典/第323卷 > 皇清五十六 > 李钦妻翟氏

按《广州府志》：“翟氏，李钦妻，东莞人，武举翟耀宗女。赋性贞静，适钦，妇道曲尽。年二十八，钦亡，誓死，水浆不入口。二子方在襁褓，妯娌以抚孤苦劝，乃强起就食，茹荼饮蘗，数十年，足不逾阈，惟日事纺绩，以抚育两孤。邑人屡欲举其节，氏曰：‘未亡人以不得死为憾，奚以名为’？固辞之。二子后皆成立，有孙八人。”